Namsmannen tok 20 av Gunilla Perssons eiendeler – se listen
Eiendelene som ble beslaglagt på Gunilla Perssons hotellrom søndag, er bare verdt en brøkdel av de 640.000 hun angivelig skylder den svenske staten. Svenske myndigheter aksjonerte på Perssons hotellrom i Växjö tidlig søndag morgen, dagen etter at realitykjendisen sang seg videre til «Andresjansen» i Melodifestivalen – Sveriges svar på MGP. Det er allerede kjent at de tok med seg sko, vesker, smykker og klær. Nå har Expressen fått hele listen med eiendeler som namsmannen tok beslag i. Lette etter spesielt smykke Namsmannen, eller Kronofogden – som man sier i Sverige, fikk mandag med eksperthjelp verdsatt hver enkelt gjenstand. De 20 eiendelene (se listen nederst i artikkelen) har en samlet verdi på 79.500 svenske kroner. Johannes Paulson hos Kronofogden sier til Aftonbladet at de hadde håpet å finne et spesielt smykke på hotellrommet, et halskjede til 250.000 kroner. – Vi lette skikkelig gjennom rommet, men vi fant ikke dette halskjedet, sier han. – Det fantes ingenting av stor verdi, bare tusenlapper, legger han til. Namsmannen er likevel fornøyd med egen innsats. Innen to uker kommer alt til å legges ut på Kronofogdens nettauksjon. Perssons advokat Mark Safaryan er imidlertid svært kritisk til namsmannens håndtering, og sier til Aftonbladet at han mener det «handler om å lage en slags reality» av saken. Advokaten mener blant annet at namsmannen hadde en fotograf på stedet, og at det tidlig lekket ut info fra hotellbesøket til media. Paulsson på sin side svarer med at de har forsøkt «å være så diskret som mulig». Hele listen med gjenstander (ifølge Expressen):  St John-jakke: 10.000 kroner K Baumann-veske: 8000 kroner Moschino-veske: 8000 kroner Chanel-veske: 15.000 kroner Adrienne Papell-kjole: 1200 kroner Chanel-jakke: 9000 kroner Halskjede med perler og berlokk: 1200 kroner Sølvring med hvit og lilla sten: 1200 kroner Sølvring med hvit sten: 1200 kroner Gullring med lilla sten: 2000 kroner Gullring med blå og hvit sten: 2000 kroner Halsbi gull med fargede stener: 1200 kroner Chanel-halskjede: 3000 kroner Chanel-sko: 6000 kroner Armbånd i gull med sort sten: 1200 kroner Armbånd i gull medlilla og hvit sten: 1200 kroner Givenchy-armbånd i sølv med blå perler: 2500 kroner Gullhalsbånd med berlokk: 1200 kroner Gullring med blå sten: 2000 kroner Gullring med hvit sten: 1200 kroner Gjeldsstriden handler om at Persson, best kjent fra «Svenske Hollywoodfruer», urettmessig skal ha mottatt barnetrygd og andre stønader fra Sverige samtidig som hun bodde i USA. I 2018 ble Persson dømt til å betale tilbake over 300.000 kroner til det svenske trygdesystemet, men dette har hun nektet å gjøre. Siden har beløpet altså økt til 640.000 kroner. Taus om saken Persson har over 150.000 følgere på Instagram, og deler flittig der – også både før og eller lørdagens delfinale. Hun har imidlertid ikke kommentert hotellbesøket eller beslagleggelsen av de personlige eiendelene. I mars blir Gunilla Persson å se på norsk TV. Hun er nemlig en av deltagerne i «Camp Kulinaris»:
Svenske myndigheter aksjonerte på Gunilla Perssons hotellrom i Växjö lørdag Beslagla totalt eiendeler verdt 79.500 svenske kroner, mens hun skylder 640.000 kroner Namsmannen lette forgjeves etter ett spesielt smykke Persson skal urettmessig ha mottatt barnetrygd og stønader fra Sverige mens hun bodde i USA Eiendelene vil bli lagt ut på Kronofogdens nettauksjon Perssons advokat er kritisk til namsmannens håndtering